Merkezê Îrîbatî û Çapemenîye yê HPGyî bi eşkerayîyêk derheqê şehadetê hîrê gerîlayan de zanayîş da.
Eşkerayîye wina ya: ''Ma eşkerayîya xo ya 30ê hezîrane de dabi  eşnawitne ke 28ê hezîrane de hêzanê ma herêma Dawuşa ya Çelê ya Colemêrgî vera kontrayan çalakîyêk viraşte. Badê çalakîye artêşa tirke herême de oparasyon dayo destpêkerdene û pêkewtişanê çarçewa operasyonî de embazê ma Eriş ( Şaban Karataşli) şehîd kewt.  26ê kanûne de teyarayanê şerî yê tirkî Zapî ser o bombayî varnayî.  Nêtîceyê hêrişî de embazê ma Stare ( Ferîde Ahmet) û Zîlane ( Makbule Guler) şehîd kewtî.
Gerîlayê ke Zap û Çelê de şehîd bîyî nasnameyê înan wina yê:
Nameyê Qodî: Êrîş Andok
Name û Peyname: Şaban Karataşli
			Cayê Bîyayîşî: Wan
			Maye û Pî: Rûkîye-Kûllîhan
Tarîx û Cayê Şehadetî: 28'ê Hezîrana 2019 / Çelê
Nameyê Qodî: Stare Cûdî
Name û Peyname: Ferîde Ahmet
			Cayê Bîyayîşî: Kobanê
			Maye û Pî: Xanim-Hanîfî
Tarîx û Cayê Şehadetî: 26ê Teşrîna Peyêna 2019î / Zap
Nameyê Qodî: Zîlan Zana
Name û Peyname: Makbûle Guler
			Cayê Bîyayîşî: Mûş
			Maye û Pî: Salîha-Mûzaffer
Tarîx û Cayê Şehadetî: 26ê Teşrîna Peyêna 2019î / Zap
Hemrayê ma Êrîş, Stare û Zîlene yê ke  vera polîtîkaya qirkerdişî ya vera kurdan verê xo da koyanê Kurdîstanî  bi ruhêkê fedayîyî mîyanê sefanê gerîlayan de wezîfeyê xo bi serkewtişî ardî ca. Ma zî sey embazanê înan do beyraqê têkoşînî yo ke înan ma rê dewr kerdo biresnê serekwtişî. Na çareçewe de ma sere de keyeyê Êrîş, Stare û Zîlene heme şarê Kurdîstanî yo weletperwerî rê serweşîye wazenê û sozê xo yê Kurdîstanê azadî newe kenê.''
